Rhodespark-aanval: Beskuldigde in hospitaal opgeneem - Maroela Media
Die verhoor van die drie mans wat daarvan beskuldig word dat hulle deel was van 'n bende wat twee paartjies verlede jaar in Rhodespark in Kensington in Johannesburg aangeval het, is Dinsdag weer uitgestel aangesien een van die beskuldigdes in 'n hospitaal opgeneem is.
Adv. Robert Xaba, regsverteenwoordiger vir die sieklike Edmore Ndlovu (23), het in die hooggeregshof, wat in Palm Ridge sit, gesê sy kliënt is in die Chris Hani Baragwanath-hospitaal opgeneem.
Ndlovu het Maandag van borspyne gekla en gesê hy sukkel om asem te haal. Regter Papi Masopa het die saak Dinsdag uitgestel en beveel dat Ndlovu mediese behandeling ontvang.
"Die [Ndlovu se] diagnose is nog nie bekend nie. Ons beplan om die hospitaal te bel en met die dokter te praat wat hom behandel sodat ons 'n behoorlike diagnose kan kry en kan uitvind hoe lank hy in die hospitaal behandel gaan word. Ons sal môre [Woensdag] meer inligting hê," het Xaba aan die hof gesê.
Masopa het die saak tot Woensdag uitgestel.
Ndlovu, Thabo Nkala (25) en Mduduzi Lawrence Mathibela (32) staan tereg op aanklagte van moord, verkragting en roof met verswarende omstandighede. Hulle het vroeër skuld op al die aanklagte ontken.
Hulle was glo deel van 'n groep van 12 mans wat op 17 Oktober 2015 twee paartjies in Rhodespark voorgekeer en oorval het. Die verdagtes het die mans glo vasgebind en in die dam gegooi terwyl hulle een van die vroue verkrag het. Die ander vrou is glo seksueel aangerand. Albei mans het verdrink.
Lees alle vorige berigte oor die Rhodespark-aanval op Maroela Media.
De Aar-gesinsmoord: Chaos toe verdagte verskyn
Hoop Ndlovu kom ni lewendig uit hOspitaal. Here asb laat hy di hoogste prys betaal en in di hel suffer
Asem · 3 jare gelede
Hy 'sukkel om asem te haal'? So ook die twee wat verdrink het. Dit wat hom oorgekom het word ook asemnood genoem. Dalk steek die ander twee ook aan . . .